கேள்வி: விளையாட்டுத் திரைப்படம் பற்றி நீங்கள் என்ன அறிந்துள்ளீர்கள்?
பதில்: விளையாட்டுத் திரைப்படம் (Sports film) என்பது ஒரு திரைப்படம் வகையாகும். இது விளையாட்டைக் கருப்பொருளாகப் பயன்படுத்தி எடுக்கப்படுகின்றது. இதுபோன்ற விளையாட்டுத் திரைப்படங்கள் காதல் திரைப்படம், அதிரடித் திரைப்படம், உண்மைத் திரைப்படம், வாழ்க்கை வரலாறு திரைப்படம் போன்ற துணை வகைத் திரைப்படங்களுடன் இணைத்துத் தயாரிக்கப்படுகின்றது. அமெரிக்க ஐக்கிய நாடுகள் நாட்டில் வாகனப் பந்தயம், அமெரிக்கக் கால்பந்தாட்டம், மற்போர், குத்துச்சண்டை போன்ற விளையாட்டுகளையும், இந்தியாவில் துடுப்பாட்டம், சடுகுடு போன்ற விளையாட்டுகளை மையமாக வைத்தே பெரும்பாலான விளையாட்டுத் திரைப்படங்கள் எடுக்கப்படுகின்றன. தமிழ்த் திரைப்படத்துறையில் விளையாட்டு சார்ந்த திரைப்படங்கள் எடுப்பது மிகவும் அரிதானது. ஆனாலும் எம். குமரன் சன் ஆஃப் மகாலட்சுமி, வெண்ணிலா கபடிகுழு, ஜீவா (திரைப்படம் 2014), சென்னை 600028, கென்னடி கிளப், வெண்ணிலா கபடிகுழு 2, தோனி (திரைப்படம்), வல்லினம் (திரைப்படம்), சாம்பியன், பூலோகம் (திரைப்படம்), சென்னை 600028 II, இறுதிச்சுற்று, கனா (திரைப்படம்), பிகில், போன்ற சில திரைப்படங்கள் வெளியாகி வெற்றியும் கண்டுள்ளது. ஹாலிவுட் திரைப்படத்துறையில் ஃபாரஸ்ட் கம்ப் (திரைப்படம்), இசுபேசு யாம், ராக்கி (திரைப்படம்), பாஸ்ட் அன்ட் பியூரியஸ் 6, மில்லியன் டாலர் பேபி (திரைப்படம்) போன்ற பல திரைப்படங்கள் வெளியாகியுள்ளது. 2015-ஆம் ஆண்டில் வெளியான பியூரியஸ் 7 என்ற திரைப்படம் அதிக வசூல் செய்த விளையாட்டுத் திரைப்படங்களில் ஒன்றாகும்.